《又奉朱明叟》
宋代·孔平仲

金榜阅名姓，于今二十秋。石陨鹢退飞，才命不相谋。

丝绳可比直，应笑曲如钩。竹未遇蔡邕，有声谁见求。

匏瓜岂无蔓，奈何枝不樛。土俗相慢侮，有如东家丘。

革囊贮珠玉，至宝勿暗投。木若假先容，为君效绸缪。

作者简介：孔平仲，生于庆历四年（1044），字毅父，今峡江县罗田镇西江村人，政和元年（1111）病卒，终年六十八岁。《清江三孔集》四十卷中，平仲占21卷。